Հազարամեայ մեր պատմութեան փառապանծ անձնուրաց հերոսներու, հպարտառիթ դէպքերու, սխրագործ իրագործումներու, նահատակներու եւ ազատութեան ճանապարհին անձնդիր ազատամարտիկներու կողքին՝ Հայաստանեայց Առաքելական Եկեղեցին եւ անոր յարակից հայ մտքի ու մատեանի կաճառները, լոյսի փարոս մեր Դպրեվանքները, անցնող բոլոր դարաշրջաններուն, յատկապէս մեր պատմութեան մութ ու մռայլ օրերուն, ո՛չ միայն ստեղծագործած, պահպանած ու ծաղկեցուցած են Հայ մշակութային կոթողներն ու ժառանգ հարստութիւնները, այլեւ հսկայ ներդրում կատարած են Հայ մտքի հոգեմշակութային զանազան բնագաւառներու զարգացման ու տարածման մէջ։